**Záróvizsga tételsor**

**Politikai marketing és kommunikációs tanácsadó szakirányú képzés**

**A hallgatók a záróvizsgán 1 elméleti és 1 gyakorlati tételt húznak az alábbi kérdéskörökből. Ezen kívül a záróvizsga részét képezi a szakdolgozat védése is.**

**Elméleti tételek:**

1. Határozza meg az állam fogalmát, jellemezze és példákkal illusztrálja a főbb államformákat!

2. Mi a kormányzat feladata egy demokráciában és hogyan épül fel?

3. Mutassa be a kormányformákat (elnöki, kancellári, félelnöki, parlamentáris)!

4. Melyek és hogyan változtak a parlament fő funkciói a demokráciákban?

5. Mutassa be a Magyar Országgyűlés alapvető jellemzőit és működését (az Alaptörvény, a Házszabály és az Országgyűlésről szóló törvény alapján)!

6. Ismertesse a pártok általános funkcióit, típusait, működési mechanizmusukat, és ismertesse a fontosabb pártrendszer-elméleteket!

7. Mutassa be a magyar pártrendszer alapvető jellemzőit és változási dinamikáját, különösen a 2010-es választások előtti, majd az azt követő időszak vonatkozásában 2022-es választással bezárólag)!

8. Jellemezze a magyar választási rendszert!

9. Jellemezze a magyar kormányzati döntéshozatalt!

10. Elemezze az alkotmányosság klasszikus alapelvei és az emberi/állampolgári jogok problémaköre közötti összefüggést! Térjen ki a magyarországi helyzet ismertetésére!

11. Ismertesse a magyar alkotmányfejlődés főbb állomásait a rendszerváltástól az Alaptörvény tizenegyedik módosításáig!

12. Melyek voltak a magyar rendszerváltás főbb előzményei? Ismertesse az átmenet főbb eseményeit! Kik voltak a rendszerváltozás legfontosabb szereplői?

13. Ismertesse a Kádár-korszak magyarországi politikai szocializációjának legfontosabb jellemzőit!

14. Ismertesse a rendszertranszformációt követően kialakult magyar politikai szocializációs mechanizmusok jellemzőit!

15. Ismertesse a politikai közvéleménykutatás legfontosabb ismérveit, módszertani és kommunikációs szempontok mentén

16. Kérem az alábbi három társadalmi csoport [ifjúság, nyugdíjasok, külhoni magyarok] közül válasszon ki egyet és ismertesse társadalmi szerepük változásait a rendszertranszformációtól napjainkig

17. Ismertesse a keretezés (framing) és a témameghatározás (agenda-setting) elméletének főbb jellemzőit! Mutassa be egy példán keresztül egy téma lehetséges keretezéseit! Hogyan használható a keretezés és a témameghatározás a politikai kommunikációban?

18. Ismertesse a mediatizáció politikára gyakorolt hatásait!! Hogyan alakítja át a mediatizáció a politikai kommunikációt?

19. Milyen okai és következményei vannak a politikai kommunikáció professzionalizációjának? Milyen hatással van ez a politikai kommunikációra?

20. Ismertesse a populizmus mint politikai stílus főbb jellemzőit! Mutassa be egy példán keresztül, hogy hogyan kommunikál egy populista vezető?

**Gyakorlati feladatok (II. kérdéskör)**

**A gyakorlati feladatok megoldásához a hallgatók egy-egy párt vagy politikus szerepet is húznak, amely szerepből kell megoldaniuk a feladatokat. A lehetséges szerepek a tételsor után találhatók.**

1. Értékelje egy választott vezetőszerepet betöltő politikus (országgyűlési képviselő, polgármester, EP képviselő) legutóbbi kampányban való szereplését! Mutasson rá a kampány erősségeire, gyengeségeire, és adjon tanácsot a politikus imázsának további építésére vonatkozóan!\_PÁRTOT KELL HÚZNI MELLÉ

2. Értékelje a negatív üzenetek szerepét a politikai kommunikációban! Milyen lehetőségek és veszélyek jelennek meg a negatív kampány alkalmazása során? Válasszon ki és ismertessen egy negatív üzenetre épülő magyar kampányt/kampányelemet és mutassa be annak erősségeit illetve gyengeségeit! \_POLITIKUSI SZEREPET KELL HÚZNI MELLÉ

3. Értékelje a véleményvezérek szerepét a politikai kommunikációban? Milyen véleményvezérek jelentek meg a pártok mellett a legutóbbi kampányban? Adjon tanácsot egy pártnak a véleményvezérek kiválasztásával és szerepével kapcsolatban! PÁRTOT KELL HÚZNI MELLÉ.

4. Elemezze a közösségi média használatának lehetőségeit és veszélyeit. Mutasson be néhány példát annak hazai használata kapcsán! Adjon tanácsot az adott pártnak vagy politikusnak a közösségi média használatával kapcsolatban!\_POLITIKUS SZEREPET KELL HÚZNI MELLÉ

5. Ismertesse a politikai mobilizáció szerepét a kampánystratégiában! Milyen lehetőségeket és veszélyeket rejt a mobilizáció? Ismertessen egy sikeres/kudarcos példát a mobilizációra az elmúlt évek kampányaiból és elemezze a siker/kudarc okait!\_POLITIKUSI SZEREPET KELL HÚZNI MELLÉ

6. Milyen közvélemény-kutatási módszerekkel vizsgálná egy politikai párt pillanatnyi támogatottságát? Milyen szempontok merülhetnek fel egy közvélemény-kutatási eredmény értékelésénél? Mutassa be egy adott pártra vonatkozóan az elmúlt félév pártpreferencia adatainak változását?\*\_PÁRTOT KELL HÚZNI MELLÉ

7. Milyen közvélemény-kutatási módszerekkel tesztelné egy párt választási szlogenjeit, üzeneteit, kampányanyagait? Mutassa be a választott módszer legfontosabb jellemzőit!\_PÁRTOT KELL HÚZNI MELLÉ

8. A kormány egy fontos politikai döntés meghozatala előtt gyors közvélemény-kutatást szeretne megrendelni az Ön által vezetett cégtől. Milyen módszert ajánlana, miért?

\* A tétel mellé húzandó párt vagy politikus:

1. Fidesz-KDNP

2. MSZP (és Párbeszéd)

3. LMP

4. Jobbik

5. DK

6. Momentum

7. Mi Hazánk Mozgalom

8. TISZA

9. A miniszterelnök

10. Fidesz elnöke

11. KDNP elnöke

12. MSZP elnöke

13. LMP elnöke

14. Jobbik elnöke

15. DK elnöke

16. TISZA elnöke

17. Főpolgármester

18. Egy szabadon választott kerületi polgármester

19. Egy szabadon választott megyei jogú város polgármestere

20. Egy szabadon választott 20 ezer lakos fölötti város polgármestere

21. Egy szabadon választott 10-20 ezer lakosú település polgármestere

22. Egy szabadon választott 10 ezer lakos alatti település polgármestere

Kérjük a záróvizsgázó hallgatókat, hogy olyan politikust válasszanak a szabadon választott lehetőségeknél, akinél minden kérdésre releváns, szakmailag értelmezhető válaszokat tudnak adni. Tehát az adott személy példáján keresztül be tudják mutatni, és alkalmazni képesek a szükséges szakmai szempontokat. Saját magára vonatkozó példát nem mutathat be a vizsgázó (tehát ha saját maga indult valamelyik fenti tisztségre).

2025. április